На основу члана 41. Статута Савеза општина и градова Републике Српске („Службени гласник Републике Српске“, број 26/21), те Одлуке о пружању техничке подршке општинама за усклађивање локалних стратегија развоја са Законом о стратешком планирању Републике Српске (број: 01-191-09/23 од 15.09.2023.године), Савез општина и градова Републике Српске објављује

**ЈАВНИ ПОЗИВ**

**за ангажовање консултанта за стратешко планирање путем уговора о дјелу**

1. **Предмет јавног позива:**

Савез општина и градова Републике Српске позива заинтересована физичка лица (консултанте) да доставе пријаве за ангажовање на пословима усклађивање локалних стратегија развоја са Законом о стратешком планирању Републике Српске, за општине: Рудо, Вишеград, Рогатица и Хан Пијесак.

**Консултант за стратешко планирање – 1 извршилац**

**Финансијска понуда: до 8.500КМ бруто износ**

**Период ангажовања: 15.09. - 31.12.2023.године.**

Консултант ће пружити техничку подршку службеницима за локални развој из наведених општина и обезбједити да процес усклађивања стратешког документа и његов квалитет буде у складу са постојећим правним и методолошким оквиром у Републици Српској. Обавезе консултанта су утврђене Пројектним задатком, који се налази у прилогу Јавног позива.

1. **Право учешћа**

Право учешћа на Јавно позиву имају физичка лица која су држављани БиХ и који испуњавају услове прецизиране у документу Пројектни задатак у прилогу Јавног позива.

1. **Потребна документација за пријаву**

Уз Пријаву кандидати су дужни доставити сљедећу документацију у оргиналу или овјереној фотокопији не старијој од три мјесеца:

• Факултетска диплома;

• Финансијска понуда за пуни бруто износ накнаде за пружање стручних услуга према уговору о дјелу;

• Биографија која укључује релевантно искуство и вјештине о учешћу у изради стратешких докумената у локалној самоуправи, те познавање методолошког оквира за усаглашавање стратешких докумената са новим законским оквиром у Републици Српској;

 • Доказна документација (цертификати, уговори, линкови докумената, тренинзи и сл.), укључујући доказ о успјешно завршеној обуци на тему израде стратешких докумената у складу са новим методолошким оквиром у Републици Српској, као и о напријед наведеном искуству којом се потврђују вјештине тражене овим Јавним позивом, односно Пројектним задатком у прилогу.

1. **Начин пријаве**

Јавни позив ће бити објављен на службеној интернет страници Савеза општина и градова Републике и остаје отворен пет (5) дана од дана објављивања на сајту Савеза.

Пријаве са пратећом документацијом заинтересовани кандидати могу доставити електронским путема на е-мајл: info@alvrs.com као и путем поште или непосредно на адресу: Савез општина и градова Републике Српске, 76300 Бијељина, улица Потпоручника Смајића 18/III, са назнаком: „Пријава за Јавни позив за ангажовање консултанта“.

Непотпуне и неблаговремене пријаве које стигну изван утврђеног рока неће бити узете у разматрање. Документација достављена уз Пријаву се не враћа подносиоцу.

**5. Критеријум за избор понуђача**

Посебно формирана Комисија од стране генералног секретара оцијениће пријаве достављене према овом Јавном позиву и према потреби вршити провјеру достављене документације, те обавити избор у складу са Пројектним задатком.

О резултатима избора кандидати ће бити обавјештени писменим путем.

**6. Додатне информације**

Додатне информације о овом Јавном позиву могу се добити телефонским путем на 055-220-270 или елетронским путем на мејл:info@alvrs.com